Maladeye Marek — Wikipedia
Maladeye Marek
Li maladeye Marek, c' est ene maladeye des poyes, la k' ele xhalèt, todi dpus, pus toumer paralizêyes d' ene u deus pates. Des côps, c' est onk u deus penas ki s' leyèt djus. Ubén l' hatrea ki s' toide. Li pôzucion l' pus tipike, c' est cwand ene pate est stindowe divant l' poyete, et l' ôte padrî.
L' cåze, c' est èn erpesvirûsse ki provoke l' amoussaedje di blankès globures divins les niers difoûtrins. On l' pout vey åjheymint, a l' ouy, sol nier siyatike. Mins gn a eto des ôtes organes ki polèt esse acsûts, inte di zels li poupåd des ouys.
Li poupåd di l' ouy a droete amoussî di blankès globures, et tot ratchitchî; l' ouy di hintche est normå
Si les poyons sont-st epestiferés li prumî djoû (çou ki shonne esse sovint l' cåze), les senes ni vont aparexhe ki viè l' troejhinme u cwatrinme samwinne. Mins, on trove les pus laids cas dins les poyetes d' aclavaedje diviè l' 8inme, 9inme samwinne.
József Marek, k' a dné s' no al maladeye, c' esteut-st èn årtisse hongrwès k' a studyî l' prumî l' maladeye, ey eplaidî ses trovas e 1907.
I gn a so les cmons Wikipedia des imådjes ou fitchîs son a vey avou l' maladeye Marek .
Prin del pådje «https://wa.wikipedia.org/w/index.php?title=Maladeye_Marek&oldid=297525»	Categoreye : Maladeyes des poyes	Menu d' naiviaedje
العربيةČeštinaDeutschEnglishEspañolMagyarItaliano日本語LietuviųNederlandsPolskiSvenska	Candjî les loyéns	Cisse pådje a stî candjeye pol dierin côp li 00:03 a 6 avri 2013.